**TYÖRYHMIEN MÄÄRÄAJAN PIDENTÄMISTÄ KOSKEVA PYYNTÖ**

Oikeusministeriö asetti 5.2.2020 työryhmän valmistelemaan ehdotukset Euroopan unionin oikeuden rikkomisesta ilmoittavien henkilöiden suojelua koskevan direktiivin kansallista täytäntöönpanoa varten. Samalla asetettiin direktiivin täytäntöönpanon työoikeuteen ja työelämään liittyviä erityiskysymyksiä varten erillinen alatyöryhmä. Työryhmät asetettiin toimikaudeksi 5.2.2020 - 31.3.2021.

Työryhmät ovat kokoontuneet useita kertoja (molemmat tähän mennessä yhdeksän kertaa). Oikeusministeriön työryhmässä työ on osoittautunut erityisesti soveltamisalan osalta ennakolta arvioitua laajemmaksi ja monimutkaisemmaksi ja vienyt sen vuoksi enemmän aikaa kuin on suunniteltu. Soveltamisalaratkaisulla on ratkaiseva merkitys mm. tulevan ulkoisen ilmoituskanavan määrittelemiselle. Alatyöryhmässä lähes kaikki substanssikysymykset on käyty kertaalleen läpi, mutta lopullisia linjauksia ei ole vielä tehty.

Työryhmät esittävät, että niiden määräaikaa jatketaan 31.5.2021 asti.

Juha Keränen

Neuvotteleva virkamies, työryhmän puheenjohtaja

###### 